**Zhotoviteľ: ...................................................**

sídlo: .......................................................

IČO: ..............................

DIČ: ............................................

IČ DPH: ......................................

zapísaná v Obchodnom registri Okresného súdu ......................................

Zastúpená: ........................................................

IBAN: ..................................................

(ďalej len ako „**Zhotoviteľ**“)

a

**Objednávateľ:**  **Poľnohospodárske družstvo Žaškov**

Družstevná 591/25 Žaškov 02721

IČO: 00651141

Ing. Tomáš Krivda – predseda predstavenstva

Anna Farková - podpredseda

DIČ: 2020424274

IČ DPH: SK2020424274

Obchodný register Okresného súdu Žilina, oddiel: Dr, vložka č. 196/L

IBAN: SK85 0900 0000 0003 2004 5996

(ďalej len ako „**Objednávateľ**“)

(Zhotoviteľ a Objednávateľ ďalej spolu aj ako ***„Zmluvné strany“***)

uzatvorili nasledovnú zmluvu o dielo (ďalej len ***„Zmluva“***) za nasledovných podmienok:

**Článok I.**

**Úvodné ustanovenia**

1.1 Objednávateľ a Zhotoviteľ uzatvárajú túto Zmluvu za účelom realizácie diela – „***Stavba Modernizácia technológie prevádzky ŽV stavebné úpravy kravína K2 a hnojnej koncovky – Žaškov“***(ďalej len ***„Dielo“***), ktoré sa Zhotoviteľ zaväzuje zhotoviť pre Objednávateľa.

1.2 Zhotoviteľ prehlasuje, že vzhľadom na jeho kvalifikáciu, odbornosť, skúsenosti, znalosti a praktické schopnosti je schopný a má oprávnenie zhotoviť podľa požiadaviek Objednávateľa Dielo a vykonať iné činnosti, ktoré sú na splnenie požiadavky Objednávateľa potrebné, a to v požadovanom rozsahu, kvalite, cene a termínoch dohodnutých v tejto Zmluve.

1.3 Zmluvy sa s víťazným dodávateľom sa uzatvárajú výlučne v písomnej forme.

1.4 Zmluva sa riadi v súlade s Usmernením č. 8 akt. č. 6, Výzvou na predkladanie ponúk a cenovou ponukou víťazného potenconálneho dodávateľa.

1.5 Za poskytnutie súčinnosti dodávateľa a subdodávateľa pri výkone kontrol zodpovedá zhotoviteľ. „ Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať dodávateľovi kontrolu/ audit obchodných dokumentov a vecnou kontrolou v súvislosti s realizáciou zákazky a dodávateľ je povinný poskytnúť súčinnosť v plnej miere“.

1.6 Zhotoviteľ si vyhradzuje právo neuzavrieť zmluvu s dodávateľom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov / ďalej len zákon o RPVS /, a nie je zapísaný v registri partnerov verejného sektora, aj keď túto povinnosť podľa zákona o RPVS má, alebo ktorého subdodávateľ, ktorý má povinnosť zapisovať sa do registra partnerov verejného sektora, nie je zapísaný v registri partnerov verejného sektora, aj keď túto povinnosť podľa zákona o RPVS má.

**Článok II.**

**Predmet zmluvy**

2.1 Zhotoviteľ sa zaväzuje vykonať Dielo, ktoré je bližšie špecifikované v tejto Zmluve, podľa Objednávateľom predloženej projektovej dokumentácie vypracovanej AGROKONTAKT Liptovský Hrádok s.r.o. 170 Podtureň na svoje náklady a na svoje nebezpečenstvo, za podmienok dohodnutých v tejto Zmluve a v dohodnutom čase ho odovzdať Objednávateľovi.

2.2 Dielo spočíva v realizácií stavby s názvom *„Stavba Modernizácia technológie prevádzky ŽV stavebné úpravy kravína K2 a hnojnej koncovky – Žaškov“*, pričom bližšia špecifikácia diela je v priloženej projektovej dokumentácií.

2.3 Zhotoviteľ splní svoj záväzok riadnym vytvorením a odovzdaním Diela Objednávateľovi na mieste jeho zhotovenia Zhotoviteľom.

2.4 Objednávateľ sa zaväzuje riadne vykonané Dielo v náležitej kvalite prevziať a v dohodnutom termíne zaplatiť Zhotoviteľovi odmenu za jeho vykonanie dohodnutú podľa článku IV. tejto Zmluvy.

**Článok III.**

**Miesto a čas plnenia**

3.1 Miestom zhotovenia predmetu Zmluvy je pozemok v nájme, číslo nájomnej zmluvy: **.................................................................** nachádzajúci sa v k. ú Žaškov.

3.2 Zhotoviteľ je povinný vyhotoviť dielo riadne a včas, podľa požiadaviek Objednávateľa, a to v lehote do 30.05.2025. Termín odovzdania Diela sa predlžuje o dobu omeškania Objednávateľa o dobu, počas ktorej trvajú prekážky na strane Objednávateľa až kým Objednávateľ neodstráni prekážky, ktoré spôsobujú jeho omeškanie.

**Článok IV.**

**Odmena a platobné podmienky**

4.1 Zmluvné strany sa dohodli na celkovej odmene za zhotovenie Diela vo výške XXX EUR (slovom: XXX EUR)(ďalej len ***„Odmena“***), ktorá je určená podľa rozpočtu, ktorý tvorí prílohu Zmluvy.

4.2 Odmena podľa bodu 4.1 tejto Zmluvy za vykonanie Diela je konečná, pričom sú v nej započítané všetky náklady Zhotoviteľa súvisiace s riadnym zhotovením Diela. Odmenu je možné zmeniť len s písomným súhlasom Objednávateľa a v prípadoch, kedy bude takáto zmena Odmeny nevyhnutná pre vykonanie Diela.

4.3 Objednávateľ sa zaväzuje Odmenu zaplatiť Zhotoviteľovi na základe Zhotoviteľom vystavených čiastkových faktúr za každé 1 mesačné fakturačné obdobie. Pre vylúčenie akýchkoľvek pochybností Zhotoviteľ vystaví Objednávateľovi faktúru za vykonané práce na Diele každý mesiac.

4.4 Objednávateľ sa zaväzuje každú čiastkovú faktúru podľa bodu 4.3 tejto Zmluvy zaplatiť priamym vkladom na účet označený Zhotoviteľom v záhlaví tejto Zmluvy do 14 kalendárnych dní odo dňa doručenia takejto faktúry vystavenej Zhotoviteľom, pričom každá faktúra musí obsahovať všetky náležitosti podľa príslušných právnych predpisov. Ak faktúra nebude obsahovať požadované náležitosti je Objednávateľ oprávnený Zhotoviteľovi faktúru vrátiť bez zaplatenia na doplnenie. V takom prípade prestáva plynúť lehota splatnosti faktúry. Nová lehota splatnosti faktúry začne plynúť až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov Slovenskej republiky.

4.5 Za včasnú úhradu sa považuje pripísanie predmetnej sumy, na ktorú znie príslušná faktúra, na účet Zhotoviteľa.

4.6 Zhotoviteľ je oprávnený prerušiť a nepokračovať v zhotovovaní Diela v prípade, ak sa Objednávateľ dostane do omeškania so zaplatením niektorej z čiastkových faktúr podľa bodu 4.3 a 4.4 tejto Zmluvy, a to až do doby, kým Objednávateľ zaplatí príslušnú faktúru. O dobu omeškania Objednávateľa so zaplatením ktorejkoľvek čiastkovej faktúry sa predlžuje termín odovzdania Diela.

4.7 Zhotoviteľ si vyhradzuje právo neuzavrieť zmluvu s víťazným dodávateľom, ak zhotoviteľ neuzavrie s poskytovateľom zmluvu o NFP.

**Článok V.**

**Práva a povinnosti Zmluvných strán**

5.1 Zhotoviteľ je pri zhotovovaní Diela povinný postupovať s odbornou starostlivosťou, technickými znalosťami a potrebnou profesionalitou.

5.2 Zhotoviteľ sa zaväzuje vykonať Dielo podľa platných technických požiadaviek, platných všeobecne záväzných právnych predpisov, prevádzkových a bezpečnostných predpisov, ako aj podľa ustanovení tejto Zmluvy.

5.3 Zhotoviteľ je pri zhotovení Diela povinný záväzne rešpektovať priestorové, rozmerové a dispozičné riešenie Diela v zmysle projektovej dokumentácie vypracovanej a zároveň postupovať podľa pokynov a špecifikácií Objednávateľa.

5.4 Počas vyhotovovania Diela sa Objednávateľ zaväzuje Zhotoviteľovi poskytnúť všetku súčinnosť potrebnú na riadne zhotovenie Diela, spočívajúcu najmä v odovzdaní potrebných údajov, spresnení podkladov, vyjadrení, ktorých potreba vznikne v priebehu trvania tejto Zmluvy. Túto súčinnosť poskytne Objednávateľ Zhotoviteľovi najneskôr do troch dní odo dňa jej vyžiadania, pokiaľ sa Zmluvné strany nedohodnú inak.

5.5 V prípade, ak bude Objednávateľ v omeškaní s poskytnutím súčinnosti podľa predchádzajúceho bodu tejto Zmluvy, termín plnenia Zhotoviteľa sa predlžuje o dobu trvania omeškania Objednávateľa.

5.6 Zhotoviteľ je oprávnený poveriť na vykonávanie Diela tretiu osobu, s ktorou uzavrie zmluvu podľa príslušných všeobecne záväzných právnych predpisov platných na území Slovenskej republiky. Pri vykonávaní Diela treťou osobou má Zhotoviteľ zodpovednosť akoby Dielo vykonával sám.

5.7 Zmluvné strany sa dohodli, že Zhotoviteľ nie je oprávnený vykonať žiadne iné práce nad rámec dohodnutých prác v tejto Zmluve a podľa projektovej dokumentácie na zhotovenom Diele. V prípade ak bude potrebné vykonať ďalšie neočakávané práce na Diele je Zhotoviteľ povinný písomne požiadať Objednávateľa o odsúhlasenie prác s ich zhotovením a Objednávateľ je povinný Zhotoviteľovi najneskôr v lehote troch kalendárnych dní odo dňa doručenia písomného požiadania o odsúhlasenie poskytnúť Zhotoviteľovi stanovisko.

5.8 Zhotoviteľ vykoná dielo na svoje náklady a na vlastné nebezpečenstvo. Objednávateľ odovzdá zhotoviteľovi protokolárne stavenisko potrebné pre vykonanie diela zbavené práv tretích osôb v súlade s podmienkami PD.

5.9 Objednávateľ je povinný odovzdať stavenisko vypratané tak, aby zhotoviteľ mohol na ňom začať práce v súlade s

projektovou dokumentáciou a podmienkami tejto zmluvy. Objednávateľ zodpovedá za to, že riadny priebeh

stavebných prác zhotoviteľa nebude rušený neoprávnenými zásahmi tretích osôb.

5.10 Zhotoviteľ zodpovedá za dodržiavanie povinností za bezpečnosť a ochranu zdravia vlastných pracovníkov a všetky

prípadné škody zavinené svojou činnosťou. Zaväzuje sa dodržiavať všetky súvisiace predpisy o ochrane zdravia

a bezpečnosti pri práci, predpisy o ochrane životného prostredia a technických zariadení.

5.11 Zhotoviteľ sa zaväzuje vyzvať objednávateľa resp. stavebný dozor na kontrolu všetkých prác, ktoré majú byť

zakryté, alebo sa stanú neprístupnými minimálne 3 dni vopred. Ak sa objednávateľ resp. stavebný dozor nedostaví

a nevykoná kontrolu týchto prác, bude zhotoviteľ v prácach pokračovať. Ak objednávateľ bude dodatočne

požadovať odkrytie prác, je zhotoviteľ povinný toto vykonať na náklady objednávateľa, iba že sa pri dodatočnej

kontrole zistí, že práce neboli riadne vykonané.

5.12 Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré

sú výsledkom jeho činnosti.

5.13 Objednávateľ odovzdá zhotoviteľovi stavebné povolenie a všetky rozhodnutia dotknutých orgánov štátnej správy,

ktoré sú potrebné na vykonanie diela. Zhotoviteľ sa zaväzuje pri realizácii diela plniť povinnosti vyplývajúce z

rozhodnutí správnych orgánov vydaných pred začatím a počas realizácie diela.

5.14 Objednávateľ najneskôr k termínu zahájenia prác vytýči všetky podzemné vedenia a inžinierske siete na stavenisku

pokiaľ si to realizácia diela vyžaduje.

5.15 Zhotoviteľ bude informovať objednávateľa o stave rozpracovaného diela cestou kontrolných dní stavby, ktoré

bude objednávateľ organizovať podľa potreby.

5.16 Povolenie na dočasné užívanie verejných a iných plôch a na rozkopávky obstará a poplatky za ne znáša

objednávateľ.

5.17 Podmienkou odovzdania a prevzatia diela je úspešné vykonanie všetkých skúšok, predpísaných záväznými

normami a projektom stavby, o čom bude spísaný Zápis o odovzdaní a prevzatí diela, ktorý bude podpísaný

osobami oprávnenými konať v technických veciach.

5.18 Zhotoviteľ doloží pri odovzdávajúcom konaní všetky nevyhnutné doklady o uskutočnených skúškach a odborných

prehliadkach.

5.19 Zhotoviteľ bude pri plnení predmetu tejto zmluvy postupovať s odbornou starostlivosťou, zaväzuje sa riadiť

príslušnými ustanoveniami Obchodného zákonníka a základnými podmienkami dodávok stavebných a montážnych

prác.

5.20 Kvalitu zrealizovaných prác a dodávok bude zhotoviteľ dokladovať potrebnými dokladmi od zabudovaného

materiálu v zmysle zákona č. 90/1998 Z. z. a nasl. Zhotoviteľ sa zaväzuje pri realizácii diela použiť len materiály a

dodávky spĺňajúce podmienky stavebného zákona (preukázanie zhody, certifikát, atest). Zhotoviteľ odovzdá

objednávateľovi atesty, certifikáty, prípadne doklady o zhode od použitých materiálov a výrobkov najneskôr v deň

odovzdania predmetu diela.

5.21 Zhotoviteľ sa bude riadiť východiskovými podkladmi objednávateľa, zápismi a dohodami oprávnených pracovníkov

Zainteresovaných strán, v súlade s požiadavkami normy STN EN ISO 9001.

5.22 Zhotoviteľ bude pri práci dodržiavať platné predpisy týkajúce sa požiarnej ochrany a BOZP.

5.23 Zhotoviteľ je povinný viesť stavebný denník v súlade s pokynmi na vedenie stavebných denníkov vydaných

MV a VP SR a ZSPS.

5.24 Objednávateľ a zhotoviteľ sa zaväzujú, že budú zachovávať obchodné tajomstvo a nepoužijú tieto informácie na

iné zmluvné účely.

**Článok VI.**

**Zodpovednosť za vady, záručná doba, úroky z omeškania**

6.1 Zhotoviteľ zodpovedá za to, že Dielo bude zhotovené v požadovanej kvalite, rozsahu a čase, podľa platných technických noriem, platných právnych predpisov, v súlade s požiadavkami Objednávateľa.

6.2 Zhotoviteľ zodpovedá za vady, ktoré má Dielo v čase jeho odovzdania Objednávateľovi. Za vady, ktoré sa prejavili po odovzdaní Diela zodpovedná Zhotoviteľ len v prípade, ak boli spôsobené porušením povinnosti Zhotoviteľa.

6.3 Zhotoviteľ nezodpovedá za vady Diela, ktoré boli spôsobené použitím podkladov poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu Objednávateľa upozornil a ten na ich použití pri zhotovení Diela trval (v takomto prípade je Objednávateľ povinný dať poskytnúť Zhotoviteľovi písomný súhlas s ich použitím).

6.4 Objednávateľ je povinný písomne oznámiť Zhotoviteľovi vady Diela bez zbytočného odkladu po tom, čo ich zistil. Zhotoviteľ je povinný odstrániť vady Diela bez zbytočného odkladu po uplatnení reklamácie Objednávateľom, najneskôr však do 30 dní od uplatnenia reklamácie. V opačnom prípade má Objednávateľ právo odstrániť vady sám alebo prostredníctvom tretej osoby na náklady Zhotoviteľa.

6.5 Objednávateľ je oprávnený požadovať od Zhotoviteľa v plnej výške náhradu preukázanej škody, ktorú mu Zhotoviteľ spôsobil porušením ktorejkoľvek jeho povinnosti vyplývajúcej mu zo Zmluvy, ako aj z ďalších platných právnych predpisov.

6.6 Pri omeškaní Objednávateľa s úhradou ktorejkoľvek čiastkovej faktúry v lehote jej splatnosti má Zhotoviteľ nárok na zmluvnú pokutu vo výške 0,05% z dlžnej sumy za každý deň omeškania.

6.7 Zhotoviteľ sa zaväzuje uhradiť sankciu vo výške 50% z obstarávacej ceny za nedodržanie termínu plnenia zmluvy na dodávku stavebných prác t. j. do 31.5.2025.

6.8 Záručná doba je dohodnutá na 5 rokov (60 mesiacov). Záručná doba začína plynúť odo dňa písomného odovzdania a prevzatia diela.

**Článok VII.**

**Odstúpenie od zmluvy**

7.1 Zmluvné strany sa dohodli, že Zhotoviteľ je oprávnený od Zmluvy v prípade, ak mu nebude uhradená riadne a včas odmena stanovená podľa článku IV. tejto Zmluvy. Zhotoviteľ je oprávnený Zmluvu ukončiť výpoveďou z akéhokoľvek dôvodu, pričom výpovedná lehota je 1 mesiac odo dňa doručenia výpovede.

7.2 Zmluvné strany sa dohodli, že Objednávateľ je oprávnený od Zmluvy odstúpiť v prípade:

1. neposkytnutia služieb zo strany Zhotoviteľa podľa podmienok stanovených touto Zmluvou,
2. omeškania so zhotovením Diela zo strany Zhotoviteľa podľa podmienok stanovených Zmluvou,
3. zhotovenia Diela zo strany Zhotoviteľa podľa podmienok stanovených touto Zmluvou s vadami, ktoré Zhotoviteľ neodstráni.

7.3 Účinky odstúpenia od tejto Zmluvy nastávajú dňom doručenia oznámenia o odstúpení od Zmluvy druhej Zmluvnej strane.

7.4 Zmluvu možno ukončiť aj výpoveďou adresovanou druhej Zmluvnej strane. Výpovedná lehota je 1 mesiac odo dňa doručenia výpovede.

7.5 V prípade ak dôjde k predčasnému ukončeniu tejto Zmluvy a to buď zo strany Zhotoviteľa alebo Objednávateľa, má Zhotoviteľ nárok na odmenu za vyhotovenia Diela, ktoré bolo vyhotovené ku dňu ukončenia Zmluvy.

**Článok VIII.**

**Doručovanie**

8.1 Všetky písomnosti medzi Zmluvnými stranami je možné doručiť osobne. V takomto prípade na potvrdenie doručenia písomnosti druhej Zmluvnej strane je nevyhnutné, aby preberajúci podpísal čitateľným podpisom preberajúcu písomnosť.

8.2 Písomnosti medzi Zmluvnými stranami je možné doručiť aj poštou. V takomto prípade je potrebné všetky písomnosti doručovať na adresy uvedené v záhlaví tejto Zmluvy.

8.3 Zmluvná strana, ktorá zmení adresu na doručovanie pošty je povinná o tejto zmene bezodkladne informovať druhú Zmluvnú stranu. Do doby, kedy o tejto zmene nebude mať vedomosť druhá Zmluvná strana, môže Zmluvná strana doručovať všetky písomnosti druhej Zmluvnej strane na adresu, ktorá je uvedená v záhlaví tejto Zmluvy.

8.4 Písomnosti doručené na adresu známu adresu sa považujú za doručené aj keď sa o nich druhá Zmluvná strana nedozvedela.

8.5 Písomnosti je možné doručiť aj prostredníctvom elektronickej pošty, kde za týmto účelom Zmluvné strany v záhlaví tejto Zmluvy uviedli svoj e-mail. Písomnosť doručená prostredníctvom e-mailu sa považuje za doručenú v deň jeho odoslania, pričom musí dôjsť zo strany druhej Zmluvnej strany k potvrdeniu doručenia tohto emailu.

**Článok IX.**

**Ochrana osobných údajov**

9.1 Zmluvné strany berú na vedomie, že uzavretím tejto Zmluvy môže dochádzať k spracúvaniu osobných údajov v zmysle nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len ako ***„Nariadenie“***) a zákona č. 18/2018 Z. z. o ochrane osobných údajov v znení neskorších predpisov.

9.2 Zmluvné strany sa zaväzujú spracúvať osobné údaje v rozsahu najmä : meno, priezvisko, e-mailová adresa, fakturačnáadresa, adresa dodania, a pod.. Zmluvné strany sa zaväzujú, že budú vyžadovať len tie údaje, ktoré súvisia s plnením záväzkov vyplývajúcich z tejto Zmluvy.

9.3 V rozsahu v akom je potrebné osobné údaje evidovať a uchovávať na účely daňovej, účtovnej alebo podobnej evidencie alebo tieto osobné údaje inak spracúvať na účely daňových, účtovných alebo obdobných právnych predpisov, napr. na účely doručovania faktúry príslušnému pracovníkovi druhej Zmluvnej strany, je zodpovedajúce uchovávanie a ďalšie spracúvanie osobných údajov nevyhnutné na splnenie príslušnej zákonnej povinnosti Zmluvnej strany v zmysle zákona č. 18/2018 Z. z. o ochrane osobných údajov.

9.4 Zmluvné strany poskytnú osobné údaje iným subjektom len v prípade, ak na takéto poskytnutie osobných údajov existuje právny základ. Zmluvné strany môžu poskytovať osobné údaje najmä orgánom štátnej správy a dozorným orgánom pri plnení ich povinnosti, ktoré im vyplývajú zo všeobecne záväzných právnych predpisov.

9.5 Zmluvné strany budú uvedené osobné údaje spracovávať len po dobu, ktorá je nevyhnutná vzhľadom na účel ich spracovania. Zmluvné strany budú osobné údaje uchovávať najviac po dobu 10 rokov od ukončenia zmluvnej spolupráce, ak je však v zmysle daňových, účtovných alebo obdobných právnych predpisov nevyhnutné uchovávať osobné údaje po dlhšiu dobu, budú uchovávané po dobu stanovenú danými všeobecne záväznými právnymi predpismi.

9.6 Dotknuté osoby, ktorých osobné údaje sú spracúvané, majú právo na prístup k svojim osobným údajom, právo na opravu svojich osobných údajov, ak sú nepresné, právo požiadať o vymazanie svojich osobných údajov, právo požiadať o obmedzenie spracovania svojich osobných údajov, právo namietať spracúvanie svojich osobných údajov, právo na prenosnosť osobných údajov a právo podať sťažnosť na Úrad na ochranu osobných údajov Slovenskej republiky.

9.7 Zmluvné strany týmto v zmysle zákona č. 18/2018 Z. z. o ochrane osobných údajov a Nariadenia udeľujú súhlas so spracovaním a uchovaním osobných údajov, a to na účely splnenia predmetu Zmluvy. Súhlas podľapredchádzajúcej vety sa udeľuje na dobu neurčitú.

**Článok X.**

**Záverečné ustanovenia**

10.1 Táto Zmluva nadobúda platnosť a účinnosť dňom jej podpisu obidvoma Zmluvnými stranami.

10.2 Zmluva je vyhotovená v dvoch vyhotoveniach, pričom Zhotoviteľ obdrží jedno vyhotovenie a Objednávateľ obdrží jedno vyhotovenie Zmluvy.

10.3 Túto Zmluvu je možné meniť, doplniť alebo zrušiť len na základe vzájomnej dohody Zmluvných strán, a to vo forme písomných očíslovaných dodatkov k tejto Zmluve.

10.4 Práva a povinnosti Zmluvných strán touto Zmluvou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky. Zmluvné strany sa zaväzujú urovnať všetky spory vzniknuté v súvislosti s touto Zmluvou predovšetkým dohodou. Ak by niektoré ustanovenie tejto Zmluvy bolo alebo sa stalo neplatným, nebudú tým dotknuté ostatné ustanovenia Zmluvy. Zmluvné strany sú povinné bezodkladne neplatné ustanovenie nahradiť novým ustanovením, zodpovedajúcim hospodárskemu účelu Zmluvy, ktorý Zmluvné strany sledovali v čase jej podpisu.

10.5 Zmluvné strany vyhlasujú, že si jednotlivé ustanovenia tejto Zmluvy riadne prečítali, zhodne im porozumeli a Zmluva vyjadruje ich slobodnú a vážnu vôľu. Rovnako vyhlasujú, že Zmluva nebola uzavretá v tiesni za nápadne nevýhodných podmienok, ich zmluvná voľnosť nie je obmedzená a sú plne spôsobilé na právne úkony. Na znak súhlasu s obsahom tejto Zmluvy ju Zmluvné strany vlastnoručne podpisujú.

V Žaškove, dňa ................ V Dolnom Kubíne, dňa ................

**Objednávateľ: Zhotoviteľ:**

...................................... ...................................... .....................................

Ing. Tomáš Krivda Anna Farková

Predseda predstavenstva podpredseda